‫- סדרה תיעודית של NETFLIX -‬
‫השעה כעת שש וחצי, יום רביעי, ה-27 במאי.‬
‫מיד נביא את כל חדשות הספורט.‬
‫- ציריך, שווייץ‬ ‫27 במאי, 2015 -‬
‫אנו עוקבים אחר אירוע מתפתח,‬ ‫שיהיו לו השלכות בכל העולם.‬
‫פיפ"א,‬
‫הארגון, ששוויו מיליארדי דולרים,‬ ‫שמנהל את ענף הכדורגל,‬
‫נמצא תחת אש.‬
‫פצצה של ממש.‬ ‫רעידת אדמה בארגון הכדורגל העולמי.‬
‫במאי 2015, הבית של פיפ"א התחיל לקרוס.‬
‫בשעה האחרונה, מספר בכירים‬ ‫מהגוף השולט בכדורגל העולמי,‬
‫פיפ"א, נעצרו בחשד לשחיתות.‬
‫התפרסם שהתבצעו מעצרים‬
‫ממש במוקד הכוח בציריך.‬
‫חברים בכירים בוועד המנהל של פיפ"א‬
‫ופקידים בכירים בארגון.‬
‫המידע הגיע רק בשעות האחרונות, אמנדה,‬
‫אבל מה ידוע לך על המעצרים?‬
‫מדובר בחקירת אף-בי-איי.‬
‫הפשיטה התבצעה באחד מהמלונות‬ ‫שמשמשים את פיפ"א, בר או לק.‬
‫אלה היו אנשים‬
‫שלא היו רק בצמרת‬ ‫של ענף הספורט הגדול בעולם,‬
‫אלא גם של העסק הגדול ביותר, במובנים רבים.‬
‫אחד מהם מורחק מעין הציבור במכונית הזאת.‬
‫בכל כמה דקות הודיעו לנו שאדם נוסף נעצר.‬
‫עבדנו קשה מאוד‬ ‫במשך המון זמן בניסיון להשתלט על כל זה,‬
‫כדי שהרגע הזה יקרה כמו שצריך.‬
‫אני זוכר שהייתי בדרך מהבית לפיפ"א,‬
‫והתקשרו אליי ואמרו לי,‬
‫"צריך להיפגש, יש בעיה גדולה".‬
‫- משטרה -‬
‫זה היה יום קשה מאוד. היום הכי גרוע שהיה.‬
‫אנשים שהכרתי טוב למדי נעצרו זה עתה.‬
‫אבל הבנו את מלוא היקף הפרשה‬ ‫רק כשראינו את כתבי האישום,‬
‫כמה שעות אחר כך.‬
‫- ניו יורק, ארצות הברית -‬
‫מעט אחר כך,‬
‫משרד המשפטים הודיע על הגשת כתב אישום‬
‫נגד מי יודע כמה אנשים,‬
‫ביניהם כמה מהשמות‬ ‫הגדולים ביותר בוועד המנהל.‬
‫בעצם, האנשים שמחליטים‬
‫איזו מדינה תארח את גביע העולם,‬ ‫האנשים שמנהלים את הארגון.‬
‫ברצוננו להכריז על חשיפת אישומים ומעצרים,‬
‫כחלק מחקירה ארוכה בחשד לשוחד ושחיתות‬
‫בעולם הכדורגל המאורגן.‬
‫כשאתה קורא את כתב האישום לראשונה,‬ ‫אתה חושב, "רק רגע.‬
‫"אתם לא אומרים רק שאנשים עשו את זה.‬
‫"ייתכן שאתם רומזים שפיפ"א אחראית לזה".‬
‫בין 47 סעיפי כתב האישום‬
‫נכללים אישומים בסחיטה, בהונאה‬
‫ובקנוניה להלבנת כספים, על פני שני עשורים.‬
‫האופן שבו לורטה לינץ'‬ ‫וג'ים קומי דיברו על פיפ"א,‬
‫הם השתמשו בסעיפי אישום‬ ‫שמקושרים לרוב למאפיה‬
‫או לקרטלי הסמים במקסיקו.‬
‫אם משרד המשפטים האמריקאי‬ ‫יציג את פיפ"א כגוף עברייני,‬
‫המשחק יוכרע באותו רגע.‬
‫הארגון פשוט יתמוטט.‬
‫אף אחד אינו מעל החוק.‬
‫הם הגיעו לניו יורק כדי לשלוח מסר‬ ‫לעולם הכדורגל הבין לאומי.‬
‫"לא עשיתם סדר בבית שלכם,‬ ‫אז אנחנו נעשה סדר בבית שלכם."‬
‫זהו באמת גביע העולם בשוחד.‬
‫היום אנחנו מוציאים לפיפ"א כרטיס אדום.‬
‫לפתע, המסך התאגידי נפל,‬
‫ואפשר היה לראות כמה שחיתות,‬
‫רווחים, אינטרסים אישיים, תאוות בצע,‬
‫פוליטיקה מלוכלכת וסכינים בגב עמדו באמת‬
‫מאחורי מה שהם כינו "משפחת פיפ"א".‬
‫מר בלאטר?‬ ‫-מר בלאטר.‬
‫האם תתפטר, מר בלאטר?‬
‫ספ בלאטר היה ראש המשפחה.‬
‫הוא היה הסנדק של עולם הכדורגל.‬
‫בעיניו, הוא היה חסין מפגע.‬
‫ברוב הממשלות,‬ ‫אם מוגש כתב אישום נגד שני סגני נשיא‬
‫ונגד חברי הוועד המנהל,‬
‫הנשיא היה מתפטר או מאולץ להתפטר.‬
‫למה שאתפטר?‬
‫להתפטר זה כמו להגיד‬
‫שאני אחראי לכל מה שקורה.‬
‫השחיתות הייתה חלק מפיפ"א במשך עשרות שנים,‬
‫עד לקריסה ב-2015.‬
‫הם היו אחראים על תחומים חשובים בכל הרמות,‬
‫מבניית מגרשי כדורגל לילדים בארצות מתפתחות‬
‫ועד ארגון גביע העולם.‬
‫הציפייה מהם הייתה‬ ‫לציית לכללים שבזכותם הכדורגל הוגן,‬
‫ולשמור על יושרת הענף.‬
‫במקום זאת, הם השחיתו‬ ‫את עסקי הכדורגל העולמי,‬
‫על מנת לשרת את האינטרסים שלהם ולהתעשר.‬
‫אבל זה לא נכון. המצג הזה נוצר בכוונה.‬
‫הארגון עצמו אינו מושחת.‬ ‫אין שחיתות בכדורגל.‬
‫- כרטיס אדום לפיפ"א -‬
‫הוא לא עשה שום דבר‬ ‫כדי לעצור את הרכבת הדוהרת.‬
‫המצפון שלי שקט.‬
‫כי אני לא יכול להיות אחראי לזה.‬
‫פיפ"א הפכה לארגון רעיל.‬
‫פיפ"א הפכה לארגון עברייני.‬
‫אני עשיתי בפיפ"א עבודה טובה.‬
‫קדימה, פיפ"א!‬
‫לא ידעתי כמה כוח יש להם.‬
‫לא ידעתי שהם שולטים בממשלות ובבנקים,‬
‫חשבתי שהם בסך הכול‬ ‫החבר'ה שקובעים את החוקים.‬
‫להיות חבר בפיפ"א‬
‫זה כמו להיות בגן סודי‬ ‫שאתה לא רוצה לעזוב לעולם.‬
‫יש הסכמה שקטה,‬ ‫שאתה יכול לעשות מה שאתה רוצה.‬
‫אתה האדון של יקום הספורט,‬
‫ובמקרים רבים אתה חזק יותר‬ ‫מפוליטיקאים ומאנשים אחרים,‬
‫כי הם באים והולכים, אבל אתה נשאר‬ ‫באותו תפקיד ובאותו כיסא שנה אחר שנה.‬
‫בנוגע למעצרים שהתבצעו,‬
‫זהו ניסיון ברור נוסף של ארצות הברית‬
‫להרחיב את תחום השיפוט שלה‬ ‫לשטחן של מדינות אחרות.‬
‫קטאר!‬
‫כולנו היינו בהלם.‬
‫התגובה הראשונית שלי הייתה שהם קנו את זה.‬
‫המתקפה הייתה עלינו. המתקפה הייתה על פיפ"א.‬
‫מתקפה חסרת תקדים מימין, משמאל ומהמרכז.‬
‫השם שלי תמיד יהיה כרוך‬ ‫בשחיתות, שחיתות, שחיתות.‬
‫זהו סיפור תולדותיה של פיפ"א,‬
‫ובמובן מסוים סיפורו של הכדורגל עצמו,‬
‫ושל האופן שבו השחיתות מכה שורש‬
‫במקומות שונים סביב העולם.‬
‫זו עדיין, ובפער ניכר,‬
‫שערוריית ספורט הגדולה ביותר‬ ‫שהייתה לנו אי פעם.‬
‫לפיפ"א יש את הזכות העצומה‬ ‫להיות אחראית על המשחק הגדול בעולם,‬
‫שאנשים פשוט מתאהבים בו כשהם ממש קטנים,‬
‫ואוהבים אותו עד סוף חייהם.‬
‫אבל העמדה שלהם חשובה,‬
‫ויש להם חובה לשמר את ערכי הענף.‬
‫זה מקום שמח בהרבה להיות בו,‬
‫לא לדעת על כל ההתרחשויות‬ ‫המכוערות בעולם הכדורגל,‬
‫ופשוט לאהוב את המשחק‬ ‫ולתמוך בנבחרת הלאומית,‬
‫מתוך תמימות ואהבה.‬
‫אבל בו בזמן,‬
‫רוב אוהדי הכדורגל מרגישים כשמשהו לא בסדר.‬
‫- רוסיה -‬
‫האוהד הרגיל רוצה לראות כדורגל.‬
‫האוהד הרגיל רוצה להיות בגביע העולם.‬
‫הוא רוצה לראות את הגיבורים שלו משחקים,‬ ‫את הרונלדואים ואת המסים.‬
‫המריבות בפיפ"א לא מעניינות אותו.‬
‫הוא יודע שפיפ"א מושחתת, ונמאס לו מזה.‬
‫מותר לשאול את זה.‬
‫למה ששוחד בספורט יעניין אוהדים רגילים?‬
‫זה צריך לעניין אותנו, כי הספורט‬ ‫עדיין מעניק לעולם את האשליה‬
‫שהוא נחמד, שהוא הוגן, שהוא מבדר, שהוא נקי.‬
‫זה לא נכון, אבל האשליה ממשיכה להתקיים.‬
‫ואם לא נילחם בשחיתות בספורט,‬ ‫אז לא צריך להילחם בשחיתות בכלל.‬
‫כדי להבין איך השחיתות מכה שורש בכדורגל‬
‫במקומות שונים בעולם,‬
‫חשוב מאוד לחזור למקורותיה של פיפ"א.‬
‫פיפ"א הוקמה ב-1904‬ ‫על ידי שבע התאחדויות כדורגל אירופיות,‬
‫והכול היה חובבני. לא היה שום כסף בכדורגל.‬
‫היה שם אידאליזם,‬ ‫שאיפה לשחק במשחק ספורט אלה נגד אלה.‬
‫הם רצו שהכדורגל ישמש לטובה.‬
‫- גביע העולם של פיפ"א לגברים‬ ‫1938 -‬
‫במשך עשרות שנים, הכדורגל התפשט‬ ‫סביב העולם במהירות יוצאת דופן,‬
‫חרף קנה המידה הקטן‬ ‫שפיפ"א פעלה בו במשך זמן רב מאוד.‬
‫במשך שנים הארגון ישב‬ ‫בבניין משרדים במרכז ציריך,‬
‫ולא היה לו מטה משלו.‬
‫זה היה ארגון חובבני.‬
‫עד שנת 1974.‬
‫באותו זמן, נשיא פיפ"א‬
‫היה מנהל כדורגל בולט מאנגליה,‬
‫בשם סטנלי ראוס,‬
‫והברזילאי ז'ואאו האבלנז' קרא עליו תיגר.‬
‫אני רוצה לציין‬
‫שאני מכבד את סר סטנלי מאוד.‬
‫כשנכנסים למסע בחירות,‬
‫לא הופכים לאויבים. הופכים זמנית ליריבים.‬
‫ז'ואאו האבלנז' היה הברזילאי‬ ‫המפורסם ביותר בעולם.‬
‫ז'ואאו האבלנז' היה שחיין אולימפי.‬
‫ז'ואאו האבלנז' היה נשיא‬ ‫קונפדרציית הספורט הברזילאית.‬
‫היה לו עניין אמיתי בספורט.‬
‫הוא הבין שהידע שלו בספורט‬
‫יכול להפוך לכוח פוליטי.‬
‫הוא קיבל כל הזמן עדכונים‬ ‫על המצב הפוליטי בפיפ"א.‬
‫הוא זיהה הזדמנות.‬
‫זה יהיה באמת רע לכדורגל‬
‫אם ברזיל תזכה בתפקיד?‬
‫אני לא יודע. אני קצת חושש.‬
‫למה לחשוש?‬
‫לאור הדרך שבה ראיתי שהם…‬
‫הגישה שלהם לכדורגל ולספורט‬ ‫שונה מאוד משלנו.‬
‫לסטנלי ראוס היו כמה טעויות גדולות‬
‫בשיקול הדעת לעיני העולם כולו.‬
‫בפרט העובדה שהייתה לו גישה סובלנית‬
‫כלפי האפרטהייד, דרום אפריקה‬
‫והחברות שלה בפיפ"א.‬
‫- לבנים בלבד -‬
‫הוא לא אהוב במיוחד באפריקה.‬
‫אנשים רואים בסטנלי ראוס‬ ‫חלק מהאימפריה הבריטית,‬
‫שחוסמת את ההתפתחות של מדינות אפריקה‬
‫שנלחמות על עצמאותן.‬
‫אז האבלנז' אמר,‬
‫"כל עוד יש אפרטהייד,‬
‫"אם איבחר, דרום אפריקה תסולק מפיפ"א".‬
‫האבלנז' ניהל מסע בחירות פיקחי מאוד,‬
‫וכך הפוליטיקה, אולי ה-פוליטיקה בהא הידיעה,‬ ‫נכנסה לתמונה.‬
‫להתאחדות הכדורגל של כל מדינה‬
‫יש קול אחד בבחירות לתפקיד נשיא פיפ"א.‬
‫אז הקולות מגיעים מכל רחבי העולם,‬
‫ובמיוחד באפריקה,‬
‫וז'ואאו האבלנז' הבין היטב‬ ‫שאם הוא רוצה לזכות בבחירות,‬
‫לא יזיק לו להבטיח‬
‫שיוקצו משאבים,‬
‫כסף לפיתוח המשחק במדינות האלה.‬
‫ויש, כמובן, חשד,‬
‫שהיה לו כסף, ושהחבילות המפורסמות,‬
‫המעטפות החומות,‬
‫שחולקו, אולי, לנציגים במלון בפרנקפורט‬
‫בימים שלפני מליאת הקונגרס.‬
‫ברור שזה קרה. אין ספק שזה קרה.‬
‫- קונגרס פיפ"א‬ ‫ה-11 ביוני, 1974 -‬
‫- סר סטנלי ראוס -‬
‫רבותיי הנציגים, מר האבלנז' קיבל 68 קולות,‬
‫סר סטנלי ראוס, 52.‬
‫נשיא פיפ"א החדש הוא מר האבלנז'.‬
‫הבחירה בז'ואאו האבלנז'‬ ‫הייתה קו פרשת המים בתולדות פיפ"א.‬
‫התעשיין הברזילאי‬
‫החליף את שופט הכדורגל האנגלי,‬ ‫העסקן מההתאחדות האנגלית.‬
‫מאוד בלתי צפוי ומזעזע.‬
‫ההגעה של האבלנז' לפיפ"א‬
‫סימלה את הגעת הקפיטליזם לפיפ"א,‬
‫במובן זה שכל זהותה של פיפ"א השתנתה,‬
‫ממועדון מקומי של חברים‬
‫אירופאים שכולם התעניינו מאוד במשחק,‬
‫והפכה לביזנס, לעסק.‬
‫מעט אחרי שנבחרתי לתפקיד נשיא פיפ"א,‬
‫התמקדתי בשני פרויקטים שאפתניים במיוחד.‬
‫הם אמורים לסייע, קודם כול,‬ ‫לנוער ולמדינות העולם השלישי.‬
‫אז האבלנז' הבטיח הבטחות‬
‫להשקיע יותר בפיתוח, ובפרט באפריקה.‬
‫הבעיה הייתה שלפיפ"א לא היה הרבה כסף‬
‫כדי לממש את התוכניות בפועל.‬
‫ואז ספ בלאטר נכנס לתמונה.‬
‫באוקטובר 74', אנשי פיפ"א‬ ‫יצרו איתי קשר ואמרו,‬
‫"האבלנז' מחפש מישהו שיוכל לפתח את הענף".‬
‫שמעתי "פיפ"א",‬
‫והחלטתי לקפוץ לתוך פיפ"א.‬
‫נפגשתי עם האבלנז'.‬
‫איש גדול וגבוה.‬
‫קל להיות גבוה לידי.‬
‫מעולם לא הייתי גבוה ממסי, 1.70, 1.69.‬
‫אז קל להיות גבוה.‬
‫הוא הסתכל עליי ואמר,‬
‫"אתה רוצה לעבוד איתי?"‬
‫ואני אמרתי, "כן, אדוני הנשיא".‬
‫לחיצת יד.‬
‫והוא אמר, "התקבלת".‬
‫קיבלתי את מה שרציתי בחיים,‬
‫לעבוד למען הכדורגל ובעולם הכדורגל.‬
‫אבל לא יכולתי לפתח את הענף בעצמי.‬
‫הייתי צריך עזרה.‬
‫לפיפ"א לא היה כסף.‬
‫אז מה שעשיתי,‬
‫פניתי לקוקה-קולה והכנתי להם מצגת.‬
‫היה שם מישהו, והוא אמר,‬
‫"הקשבתי למה שהיה לך להגיד,‬
‫"אבל כמה בקבוקי קוקה-קולה‬ ‫אתה הולך למכור בשבילי?"‬
‫אמרתי לו, "העניין הוא לא למכור קוקה-קולה,‬
‫"אלא ששני ארגונים גדולים‬
‫"יפעלו ביחד לטובת הנוער".‬
‫וכך, ב-1976, כינסנו מסיבת עיתונאים,‬
‫כדי להכריז על תמיכה נרחבת‬ ‫של חברת קוקה-קולה‬
‫בפיפ"א, לצורך פיתוח‬ ‫תוכניות ותחרויות לנוער.‬
‫הוא היה הראשון שהציג‬
‫את החסויות המודרניות בתוכניות פיתוח.‬
‫זה היה משהו חדש לגמרי, מהפכני.‬
‫קוקה-קולה תמכה בתוכנית פיפ"א-קוקה-קולה,‬
‫כפי שקראו לה.‬
‫זאת הייתה תחילתה של פיפ"א המודרנית.‬
‫ברגע שהיה לנו את קוקה-קולה,‬
‫חברות אחרות באו בעקבותיה.‬
‫אדידס אמרו, "אנחנו ניתן את הציוד".‬
‫אחר כך היה לנו חוזה עם קיי-אל-אם.‬
‫זה קרה בארבע השנים הראשונות‬
‫אחרי כניסתו של האבלנז' לתפקיד.‬
‫הם מכרו לראשונה חסויות ענק.‬
‫אחר כך התחלנו לראות כל מיני מותגים‬
‫שהתחילו לקשר את עצמם לכדורגל,‬ ‫והעניקו חסות לגביע העולם ב-78'.‬
‫- קוקה-קולה לחיים -‬
‫זה הביא לפיפ"א מפולת של כסף.‬
‫הכדורגל הפך למוצר.‬
‫ואז, באופן אוטומטי,‬ ‫זה ברור, אתה נוגע בפוליטיקה.‬
‫- ארגנטינה 78'‬ ‫ברוכים הבאים -‬
‫- גביע העולם של פיפ"א‬ ‫1978 -‬
‫אני בטוח שארגנטינה תארח גביע עולם מצוין.‬
‫מבחינה כלכלית, זו מדינה עשירה.‬
‫מבחינה כלכלית, יש בה את התנאים המתאימים‬
‫לגביע עולמי מושלם.‬
‫גביע העולם של 78' היה רגע יוצא דופן‬
‫בתולדות הספורט,‬ ‫וגם הפוליטיקה, לצורך העניין,‬
‫כי לפיפ"א הייתה הזדמנות‬
‫לפרוס כנפיים מבחינה כלכלית,‬
‫אבל זאת הייתה גם הזדמנות‬
‫להיכנס למיטה עם פוליטיקאים‬ ‫מהסוג הגרוע ביותר שאפשר לדמיין בעולם.‬
‫בשנת 1976 השתלטה על ארגנטינה‬
‫קבוצה צבאית פשיסטית אלימה ואכזרית.‬
‫הם היו אחראים למעשי זוועה ולהיעלמויות.‬
‫הגנרל וידלה היה אדם נוקשה למראה,‬ ‫ששלט באותה תקופה בארגנטינה.‬
‫אנשי החונטה הצבאית חטפו מתנגדים פוליטיים,‬
‫העלו אותם למטוסים ולמסוקים,‬
‫והשליכו אותם לנהר ריו דה לה פלטה.‬
‫הם דיכאו כל התנגדות.‬
‫זה היה רגע מזוויע בתולדות העולם המודרני.‬
‫מבחינת המדינה, הדיקטטורה הייתה אסון.‬
‫היא גרמה לנו סבל.‬
‫וגביע העולם לא הושעה,‬
‫למרות הבעיות הכלכליות שהיו במדינה.‬
‫המילים ששמענו מהנשיא‬ ‫הרגיעו אותנו עוד יותר.‬
‫ולכן אנחנו יוצאים מפה‬ ‫מרוצים מאוד ומאושרים מאוד.‬
‫יש מילה חדשה‬ ‫לתיאור משטרים אכזריים או לא צודקים‬
‫שמפארים את עצמם‬
‫ומטהרים את תדמיתם באמצעות הקישור לכדורגל,‬
‫והמילה הזאת היא "ספורטסוושינג",‬
‫כיבוס של תדמית באמצעות קישור עם ספורט.‬
‫הדוגמה המוכרת ביותר היא לא ארגנטינה,‬
‫אלא האולימפיאדה של היטלר בברלין ב-1936.‬
‫גביע העולם בארגנטינה‬ ‫הוא העתק מדויק של 1936.‬
‫אנו קוראים לשחקנים, לצופים‬
‫ולעיתונות העולמית להחרים את הטורניר.‬
‫היה מסע גדול להחרמת הטורניר,‬ ‫אבל אף מדינה לא החרימה אותו.‬
‫- ארגנטינה 78' -‬
‫ארגנטינה!‬
‫- ארגנטינה 78' -‬
‫ארגנטינה הגיעה לגמר בזכות נבחרת נהדרת.‬
‫אחד מהכוכבים היה מריו קמפס,‬ ‫ששיחק עם גרביים מופשלים עד הקרסוליים‬
‫בצורה ראוותנית מאוד, עם שיער ארוך.‬
‫הוא עבר שלושה תיקולים‬ ‫לפני שמסר לעצמו באמצעות השוער.‬
‫המהלך היה עוצר נשימה.‬
‫ארגנטינה זכתה בגביע העולם.‬
‫אלה היו רגעי האושר הראשונים‬ ‫שאני זוכר, אושר כקהילה.‬
‫עברנו מאושר עילאי לעצבות‬
‫כשגילינו עם סיום הדיקטטורה‬
‫את כל מה שקרה במשך כל השנים,‬
‫ואיך במובן מסוים שימשנו כבובות על חוט.‬
‫השארתי אותו שם.‬
‫השארתי אותו שם, כי זה ספורט, לא פוליטיקה.‬
‫הטורניר היה מאורגן היטב,‬
‫המשמעת הייתה מוחלטת, והיה גביע עולם נהדר.‬
‫ז'ואאו האבלנז' בעצמו אמר‬ ‫שאסור לערבב כדורגל ופוליטיקה.‬
‫שפיפ"א היא ארגון לא מזוהה ולא פוליטי.‬
‫ז'ואאו האבלנז' ארגן את משחק גמר גביע העולם‬
‫באצטדיון מונומנטל דה נונז,‬
‫500 מטרים בלבד מהכלא‬ ‫באקדמיית הצי הארגנטינאי,‬
‫שם מתנגדי הדיקטטורה עונו ונרצחו.‬
‫כי "אני לא עוסק בפוליטיקה".‬
‫הבנת?‬
‫הוא עסק בסוג הגרוע ביותר של פוליטיקה שיש,‬
‫הסוג שתומך בדיקטטורות.‬
‫היום ספורטסוושינג הוא עניין חשוב,‬
‫וכשמסתכלים על גביע העולם ב-78',‬
‫על המשחקים האולימפיים ב-1936,‬
‫ועל עכשיו,‬
‫אני חושב שהנושא מטריד עוד יותר.‬
‫הספורט אפשר לעצמו, בעצם,‬
‫להיקנות על ידי משטרים‬ ‫בעייתיים מבחינת זכויות האדם,‬
‫במקום להשתמש בכוחו כדי להביע עמדה נגדם.‬
‫ואפשר לומר‬
‫שארגנטינה כתבה את המדריך‬ ‫שמסביר איך לעשות את זה.‬
‫- ציריך, שווייץ -‬
‫בסיפור של השתרשות השחיתות בפיפ"א‬
‫יש רגעים של חטא קדמון,‬
‫רגעים שבהם אנשים עשו משהו מושחת,‬ ‫ואז השחיתות הפכה לאנדמית,‬
‫ונראה שהרגע הזה,‬ ‫אחרי גביע העולם בארגנטינה,‬
‫היה אחד מאותם רגעים.‬
‫יש אנשים שחושבים שהאבלנז' צריך להיזכר‬
‫כאדם שהשאיר מורשת נהדרת לכדורגל ולפיפ"א,‬ ‫דבר שאפשר להתווכח עליו,‬
‫אבל הוא הושחת על ידי הורסט דסלר,‬
‫הבעלים הגרמני של חברת אדידס.‬
‫אנחנו מייצרים 15,000 נעליים,‬ ‫זה המוצר העיקרי שלנו,‬
‫וכן, בין השאר, 500 כדורים בכל יום.‬
‫לאדידס היו יחסים שזורים‬ ‫במידה שלא תיאמן עם פיפ"א,‬
‫להורסט דסלר היו עוצמה והשפעה יוצאות דופן‬
‫מזה עשרות שנים.‬
‫כמות האדידס שראו בטלוויזיה בזמן גביע העולם‬
‫השתקפה בהשפעה של אדידס מאחורי הקלעים.‬
‫הסיפור היה שאדידס‬ ‫היו אחראים על כל חבילת השיווק‬
‫של גביע העולם ב-1982 בספרד.‬
‫הורסט דסלר הוסיף לחוזה של האבלנז' בונוס,‬
‫במטרה לוודא שהם יקבלו את הזכויות,‬
‫ובפועל היה מדובר בשוחד.‬
‫וכך, ז'ואאו האבלנז', נשיא פיפ"א,‬
‫קיבל כסף עבור זכויות השיווק.‬
‫דסלר התחיל לחשוב‬ ‫על דרכים נוספות לשחד את האבלנז',‬
‫במטרה לשלוט בזכויות לזמן בלתי מוגבל,‬
‫כי הוא ידע שערכו של הכדורגל עומד להתפוצץ.‬
‫עם התפתחות הטלוויזיה,‬
‫הזכויות לצפייה במשחקים הפכו לרבות ערך.‬
‫הורסט דסלר עבר לעסוק רק בשיווק ספורט.‬
‫הוא רצה לקנות מפיפ"א‬ ‫את הזכויות לגביע העולם,‬
‫ואז למכור אותן לגופי השידור.‬
‫האבלנז' לא בהכרח התעניין‬
‫בשווי השוק המדויק של הזכויות.‬
‫הוא התעניין…‬
‫וכאן הסיפור נעשה מכוער,‬
‫בסכום הכסף שדסלר ייתן לו‬ ‫באופן פרטי מתחת לשולחן‬
‫בתמורה לזכויות.‬
‫אז דסלר הקים חברה בשם איי-אס-אל,‬ ‫"אינטרנשונל ספורט אנד ליז'ר",‬
‫שהתחילה לקנות כמעט‬ ‫כל חבילת זכויות אפשרית שקשורה לפיפ"א.‬
‫באותה תקופה, המודל‬ ‫של איי-אס-אל היה פשוט ורווחי מאוד.‬
‫פשוט קנינו זכויות.‬
‫הלכת לפיפ"א והצעת סכום כסף מסוים,‬
‫בתמורה לכל זכויות השיווק.‬
‫אחר כך יכולנו לעשות איתן מה שרצינו,‬
‫ולמכור אותן תמורת יותר כסף, כמובן.‬
‫כל עוד הכסף זרם אל פיפ"א, הם היו מרוצים,‬
‫כי הם עצמם לא הבינו מה אנחנו עושים,‬
‫אבל הם אהבו את הכסף שנכנס.‬
‫אין ספק שהם השתמשו בכוח שלהם לתועלתם.‬
‫המוח מאחורי כל המיזם היה הורסט דסלר.‬
‫כשאיי-אס-אל קיבלה, למעשה, מונופול,‬ ‫הדרך האפלה התחילה.‬
‫באותה תקופה, האבלנז' נתן בבלאטר אמון מלא.‬
‫ובלאטר התנהג בצורה‬ ‫שאפשרה להאבלנז' לבטוח בו.‬
‫הוא עשה הכול עבור הנשיא.‬
‫הייתי עד לכל זה, אתה יודע.‬
‫אני זוכר שבאותה תקופה היו בפיפ"א 11 חברים,‬
‫ואני הייתי מספר 12.‬
‫מספר 12, באותה תקופה,‬
‫הוא לא שיחק.‬
‫הוא היה מחליף, ורק במחצית הראשונה,‬
‫אם מישהו נפצע…‬
‫הוא לא שיחק אף פעם.‬
‫אז אמרתי לעצמי, "אני לא טמבל,‬
‫"אני לא אהיה מספר 12 כל החיים".‬
‫בלאטר היה איש שיווק שאפתן.‬
‫הוא למד איך לטפס‬ ‫במעלה הסולם באמצעות משא ומתן.‬
‫אחת הדרכים לעשות זאת‬
‫הייתה להיות עובד נאמן של האבלנז'.‬
‫ב-1981 הוא מונה לתפקיד המזכיר הכללי.‬
‫כך שהוא היה שני בכוחו אחרי האבלנז', בעצם.‬
‫הלו.‬
‫האבלנז' היה תמיד בברזיל, בסדר?‬ ‫הוא בא פעם בשישה שבועות או חודשיים‬
‫לבדוק שהבניין עדיין עומד.‬
‫בלאטר היה יכול‬ ‫לעשות מה שהוא רצה, פחות או יותר.‬
‫הוא היה מכוון יותר מכולם.‬
‫הוא היה העכביש ששלט ברשת.‬
‫והאבלנז' היה מרוצה מהמצב הקיים.‬
‫הוא קיבל כסף מלוכלך. הוא היה הנשיא.‬
‫הוא קיבל את התהילה.‬
‫- גביע העולם של פיפ"א‬ ‫1982 -‬
‫הרגע שבו אנשים הבינו,‬
‫"הבחור הזה חזק,‬ ‫פיפ"א תהיה עכשיו משהו אחר",‬
‫היה בגביע העולם בספרד, בלי ספק.‬
‫הייתה קפיצת מדרגה ענקית מהאפלה של ארגנטינה‬
‫לטורניר שטוף השמש בספרד ב-82',‬ ‫אפילו מבחינת מזג האוויר.‬
‫למעשה, באותה תקופה בספרד‬
‫הסתיימה דיקטטורה בת ארבעה עשורים,‬ ‫הדיקטטורה של פרנקו.‬
‫המצב היה שונה לגמרי.‬
‫הצל התחלף באור,‬
‫ומי שזהר בו היה האבלנז'. בין השאר, כן?‬
‫יש אפילו סצנה מפורסמת,‬
‫שבה המלך חואן קרלוס והאבלנז' הגיעו ביחד.‬
‫התחושה שהייתה שהאבלנז' הוא בעצם המלך,‬
‫בגלל היציבה השונה שלו ושל חואן קרלוס.‬
‫זה נראה כאילו שהאבלנז' הוא המלך.‬
‫ז'ואאו האבלנז' הפך לדמות חזקה מאוד בפיפ"א.‬
‫אני לא חושב שמישהו קרא תיגר עליו כנשיא,‬
‫ובהדרגה, פיפ"א התחילה‬ ‫להרוויח סכומים גדולים.‬
‫מאז שמונה לנשיא פיפ"א,‬
‫האבלנז' יצר אימפריית כדורגל‬ ‫בשווי מיליארדי דולרים.‬
‫עם ההצלחה הגיעו גם חיי מותרות.‬
‫התחילה גם להיות תרבות‬
‫של אנשים שהתנהגו קצת כמו ברונים.‬
‫בחודש שעבר הוא טס‬ ‫במטוס סילון לציריך ובחזרה,‬
‫רק כדי להגיד שלום.‬
‫התפרסם בציבור שהם חיו חיי מותרות.‬
‫המכוניות הכי טובות, בתי המלון הכי טובים.‬
‫הכסף לא היווה בעיה, בעצם.‬
‫והאבלנז' היה כמעט הקיסר של פיפ"א.‬
‫כמעט כל הכסף של פיפ"א הגיע מאיי-אס-אל,‬
‫חברת השיווק שייסד הורסט דסלר,‬
‫הבעלים של אדידס.‬
‫איי-אס-אל שולטת‬ ‫בזכויות השיווק, בפרסום, באצטדיון,‬
‫ובכל מרכיב מסחרי אחר.‬
‫נכון להיום, יחסיו עם פיפ"א‬ ‫היו מוצלחים מאוד.‬
‫במשך כל הזמן הזה,‬
‫איי-אס-אל העבירה‬ ‫תשלומי שוחד להאבלנז', כנשיא פיפ"א,‬
‫עבור רכישת זכויות השידור של גביעי העולם.‬
‫העובדים התחילו לדבר על איי-אס-אל.‬ ‫"למה תמיד איי-אס-אל?"‬
‫קיבלתי הרבה שאלות מהתקשורת,‬
‫שאלות שאני אמור לענות עליהן‬ ‫תשובות נכונות, פחות או יותר. אתה מבין?‬
‫יותר ויותר גילינו שיש משהו רקוב.‬
‫כן, אבל לא דיברנו על זה.‬
‫בלאטר ידע שאיי-אס-אל משלמת להאבלנז',‬
‫כי מיליון וחצי הועברו בטעות לפיפ"א,‬
‫ובלאטר ראה את זה.‬
‫אנגליה, התאחדות הכדורגל…‬
‫מבחינת בלאטר, זה היה ניצחון קטן,‬
‫כי עכשיו הוא היה יכול להראות‬ ‫שהאבלנז' קיבל שוחד.‬
‫זאת הייתה הוכחה לכך שהאבלנז' קיבל שוחד.‬
‫זה היה הדובדבן שעל הקצפת, אתה מבין?‬
‫דובדבן יפהפה בשביל ספ בלאטר.‬
‫מאוחר יותר הוא התחיל לחשוף את השאיפות שלו.‬
‫- גביע העולם של פיפ"א‬ ‫1994 -‬
‫כמה שנים אחר כך,‬ ‫כבר הרגשתי שהוא מאבד את הסבלנות.‬
‫לא הייתה לו די סבלנות‬ ‫כדי לחכות עד שהאבלנז' ירצה לפרוש.‬
‫הוא רצה רק להיות הנשיא,‬ ‫ושום דבר אחר לא היה חשוב.‬
‫בלאטר ידע שהאבלנז' מושחת,‬
‫ובסופו של דבר הוא השתמש בסודות האלה.‬
‫הוא הגיע להסדר עם האבלנז',‬
‫על פיו האבלנז' הסכים‬ ‫להישאר בתפקידו עוד ארבעה שנים,‬
‫ואז לעזוב בצורה מסודרת ולתמוך בבלאטר.‬
‫האבלנז' היה יכול לפרוש בכבוד מסוים,‬
‫ובלאטר היה יכול‬ ‫להגשים את חלומו ולהיות נשיא פיפ"א.‬
‫זאת הייתה ברית שטנית.‬
‫תפקידי כנשיא פיפ"א יסתיים‬
‫ברגע שיסתיים גביע העולם בצרפת, ב-1998.‬
‫האבלנז' ודאי חווה אכזבה אישית קשה מאוד.‬
‫אני עצוב שהוא עוזב,‬
‫כי אני לא יכול לדמיין שפיפ"א תתנהל בלעדיו.‬
‫21 שנים ביחד מחשלות חברויות,‬
‫ואני צריך קודם כול לעכל את המידע הזה.‬
‫הוא לא היה הוגן מספיק‬ ‫כדי לתמוך בנשיא פיפ"א‬
‫שיצר אותו.‬
‫הסיפור של בלאטר הוא סיפור של בגידות.‬
‫מעייף אותי אפילו לדבר עליו.‬
‫הוא מחטיא!‬
‫ברזיל זוכה בגביע העולם!‬
‫באג'יו נשאר נטוע במקומו,‬
‫הוא בקושי זז.‬
‫האיטלקים מיואשים. הברזילאים מאושרים.‬
‫הכול התחיל כש…‬
‫בתחילת שנות התשעים,‬ ‫החברים האירופאים בוועד המנהל של פיפ"א‬
‫לא היו מרוצים מהאופן‬
‫שבו האבלנז' ובלאטר ניהלו את הארגון.‬
‫הם העלו את שמו של לנארט יוהנסון‬
‫כמועמדם לתפקיד נשיא פיפ"א ב-1998.‬
‫אני מתעסק בענייניי.‬
‫הצגתי תוכנית כבר לפני שנה וחצי.‬
‫אנשים יודעים מה אני מייצג, וזהו זה.‬
‫הוא היה אהוד מאוד בפיפ"א,‬ ‫ונראה שהוא נהנה מתמיכה באירופה,‬
‫שעדיין ניצבת בראש הפירמידה‬ ‫של הכדורגל העולמי.‬
‫כך שבלאטר נתקל באתגר רציני.‬
‫מה דעתך על המועמדות של מר ספ בלאטר?‬
‫הוא מזכיר כללי מצוין.‬
‫אפשר גם לחשוב על הדברים‬ ‫שהאבלנז' לימד את בלאטר,‬
‫והדבר החשוב ביותר‬ ‫שהוא לימד אותו היה איך לספור קולות,‬
‫ושבעצם לעוד הרבה מדינות יש זכות הצבעה.‬
‫כשמתחילים לחפש קולות, העסק נעשה קטלני.‬
‫זאת חולשה גדולה במערכת של פיפ"א,‬
‫ואף אחד לא ממש מצא דרך לפתור אותה.‬
‫לכל מדינה יש קול אחד.‬
‫לקונמבו"ל, למשל,‬ ‫התאחדות הכדורגל הדרום אמריקאית,‬
‫שכוללת את ברזיל ואת ארגנטינה,‬
‫שתיים מענקיות הכדורגל,‬
‫שזכו מספר פעמים בגביע העולם,‬
‫יש רק עשרה קולות בבחירות לנשיאות פיפ"א,‬
‫אבל לקונקקא"ף,‬
‫בגלל כל האיים הקריביים,‬
‫יש יותר משלושים קולות בבחירות לנשיאות.‬
‫לכן כל נשיא של פיפ"א‬ ‫צריך לדאוג שהם יהיו מרוצים.‬
‫ומי היה נשיא קונקקא"ף כל השנים האלה?‬
‫מישהו בשם ג'ק וורנר.‬
‫- וורנר פארק -‬
‫- פורט אוף ספיין, טרינידד וטובגו -‬
‫באיים הקריביים יש את התקופה‬ ‫שלפני ג'ק ואת התקופה שאחריו.‬
‫לפני ג'ק, רוב המדינות הקריביות‬ ‫ניהלו את ענייניהן בעצמן.‬
‫25 מדינות שהיו כפופות לקונקקא"ף ולפיפ"א.‬
‫כשג'ק הגיע, הוא איחד את המדינות הקריביות,‬
‫ונתן לכל המדינות הקריביות,‬
‫לא משנה אם הן קטנות‬ ‫כמו איי טרקס וקייקוס או גדולות כמו קובה,‬
‫תחושת שייכות.‬
‫הוא האמין שמדינה קריבית‬ ‫צריכה לארח את גביע העולם.‬
‫הוא האמין שכל מה שאירופה,‬ ‫אפריקה או אסיה מקבלות,‬
‫מגיע גם לכדורגל הקריבי.‬
‫הוא היה חזק מאוד, מאוד,‬
‫בכדורגל בטרינידד וטובגו.‬ ‫שום דבר לא קרה בלעדיו.‬
‫מה שקורה היום בפיפ"א‬
‫זה שצריך להיות מסוגל‬ ‫לכרות בריתות, לחשל בריתות,‬
‫ובצורה הזאת,‬ ‫אתה לרוב מקבל את מה שאתה רוצה.‬
‫לג'ק וורנר היה מין עוזר,‬
‫עוד טיפוס שהיה מסתובב איתו,‬ ‫אדם בשם צ'אק בלייזר.‬
‫כשרק התחברתי לכל הנושא הזה,‬
‫שמתי לב שיש הרבה כתבות על ג'ק וורנר,‬
‫אבל אף אחד לא כתב על צ'אק בלייזר.‬
‫אם זאת שיטה חלופית…‬
‫הוא לא היה שחקן כדורגל.‬ ‫למעשה, הוא בקושי עסק בספורט.‬
‫הוא לא ידע כלום על הענף.‬
‫הוא התעניין הרבה יותר בצד המנהלתי.‬
‫הוא היה קומבינטור, הוא היה איש מכירות.‬
‫זה היה הכישרון העיקרי שלו.‬
‫הוא אימן את קבוצות הכדורגל‬ ‫של שני הילדים שלו בניו רושל,‬
‫ונראה לי שהוא הבין.‬ ‫הוא אמר, "יהמון ילדים משחקים כדורגל,‬
‫"יש גידול עצום בעניין בכדורגל באמריקה".‬
‫והוא ראה דרך להרוויח.‬ ‫הוא תמיד חיפש דרך כזאת.‬
‫הוא טיפס מאימון קבוצת כדורגל של הילדים שלו‬
‫להתאחדות כדורגל שהעניקה לו מקום בקונקקא"ף.‬
‫ואז הוא התחבר עם ג'ק וורנר.‬
‫פירוש השם הוא הקונפדרציה‬ ‫הצפון אמריקאית, מרכז אמריקאית והקריבית.‬
‫כל אחד משלושת האזורים האלה‬ ‫שונה מעט מהאחרים.‬
‫צ'אק עזר לג'ק להבין‬
‫שהאיים הקריביים‬ ‫הם הענק המתעורר של קונקקא"ף,‬
‫במובן זה שלכל מדינה יש קול אחד.‬
‫ובקונפדרציה של ארבעים מדינות,‬
‫אם 25 מהן הן מדינות קריביות והן מתארגנות,‬
‫הן אמורות להוביל את הקונפדרציה.‬
‫אז צ'אק אמר,‬
‫"צריך לחשוב על מבנה שיתאים לנו.‬
‫"בואו נלך להרוויח כסף".‬
‫ואז, ב-1990,‬
‫ג'ק וורנר זכה בבחירות לתפקיד נשיא קונקקא"ף‬
‫ומינה את צ'אק לתפקיד המזכיר הכללי.‬
‫אני חושבת שכשהוא הגיע‬ ‫הוא היה הכי מושחת שיש,‬
‫אבל אני חושבת שהוא גם למד‬ ‫את דרכיה של פיפ"א.‬
‫התאבון שלו גדל בהרבה.‬
‫ג'ק סמך על כך שצ'אק ישיג‬ ‫חוזי שידור ומקורות כספיים אחרים,‬
‫ויהפכו את הקונפדרציה לעשירה,‬
‫ובפרט, יהפכו את שניהם לעשירים.‬
‫צ'אק האמין שהוא צריך לקבל נתח מכל דבר.‬
‫כמו שאנשי המאפיה רוצה נתח מכל עסקה ועסקה,‬
‫גם בלייזר האמין בזה.‬
‫בשנה שעברה הוטלה עליי האחריות‬ ‫לנהל שתי תחרויות חדשות…‬
‫כשהם ארגנו את כל ההתאחדויות‬ ‫הקריביות כדי לנצח בקונקקא"ף,‬
‫לקח מיידי נוסף שאפשר ללמוד‬
‫הוא שזה גוש גדול של קולות‬
‫שאפשר להשתמש בו גם בבחירות בפיפ"א.‬
‫כל מי שרצה להיות נשיא פיפ"א‬
‫היה חייב לעבור בקריביים.‬
‫הוא היה חייב לעבור אצל ג'ק וורנר,‬ ‫כי הוא שלט בגוש גדול של קולות.‬
‫הוא לא סתם שלט בו,‬
‫הם היו ממושמעים ונאמנים ביותר.‬
‫בלאטר הבין בבירור‬
‫שלג'ק יש כישורי משא ומתן טובים‬ ‫בכל דבר שהוא עושה.‬
‫וג'ק הבין‬
‫שאיתו המדינות הקריביות ייהנו מיותר הטבות.‬
‫אז הם הפכו ל"אחים".‬
‫ג'ק וורנר הוא אדם‬ ‫שאפשר להציע לו הצעה כדי לשנות את דעתו.‬
‫הוא מין טיפוס כזה.‬
‫אבל האירופאים לא יכלו לעשות את זה.‬
‫אז הוא היה אבוד מההתחלה.‬
‫עצוב לי מאוד שמבחינת אירופה, מבחינת אופ"א,‬
‫אין קיום לכדורגל מעבר לגבולות שלהם,‬
‫ושכולם צריכים להתאים‬ ‫את עצמם לאופ"א, ולא להפך.‬
‫וזאת משפחה אחת גדולה.‬
‫יש לי בעיה עם זה.‬
‫הוא היה אחד מהאנשים שביקשו כסף‬ ‫כדי להצביע עבור לנארט יוהנסון.‬
‫בצורה בוטה.‬
‫הוא דאג רק לכיס הפרטי שלו.‬
‫אז הוא תמך בבלאטר.‬
‫אבל קיווינו שלמרות זאת, נסיים כמנצחים,‬
‫וקיווינו שכל אירופה תתייצב מאחורינו.‬
‫שני מועמדים, השווייצי ג'וזף בלאטר‬ ‫והשוודי לנארט יוהנסון.‬
‫לנארט יוהנסון רוצה ליישם את האסטרטגיה‬ ‫האירופאית שלו על הבמה העולמית.‬
‫הוא האיש שאחראי‬ ‫להתפתחות בטורנירים האירופאים.‬
‫אבל צריך לשמור על הגב כל הזמן,‬
‫כי אי אפשר באמת לסמוך על אנשים.‬
‫יש מעטים מאוד שלא מוכנים לשנות את דעתם.‬
‫- חודשיים לפני הבחירות לנשיאות פיפ"א -‬
‫ובחדשות כדורגל נוספות,‬ ‫מישל פלאטיני הצטרף למחנה ספ בלאטר.‬
‫הבוקר, בפריז, הוא הכריז‬ ‫על תמיכה במועמדות של בלאטר‬
‫לתפקיד נשיא פיפ"א הבא.‬
‫בלאטר בעצם אמר לעצמו, "אני לא אהוד במיוחד,‬
‫"אני שווייצרי, אבל אני לא אהוד במיוחד,‬
‫"או אפילו בכלל, בהתאחדויות האירופאיות".‬
‫בלאטר היה מודע לכך שהוא נתפס‬ ‫כעסקן כדורגל משעמם,‬
‫ואמר לעצמו, "הנה מישל פלאטיני,‬
‫"שפרש ממשחק,‬
‫"ונראה שהוא פותח קריירה בעסקנות הספורט.‬
‫"הוא יכול להיות שותף מדהים".‬
‫פלאטיני חולל מהפכה בכדורגל הצרפתי.‬
‫הוא חולל מהפכה גם במגרש וגם מחוצה לו.‬
‫היה לו גיוון טכני שלא ייאמן,‬
‫שהפך אותו לשחקן יחיד במינו.‬
‫הוא זיהה את בלאטר, והתרשם מקצב העבודה שלו.‬
‫כך עלה הרעיון של קמפיין פלאטיני-בלאטר.‬
‫ברשימת השחקנים הטובים בעולם‬
‫הוא היה בין המקומות הראשונים.‬
‫הוא אמר, "אני שווה מיליון".‬
‫אז אמרתי לו, "בסדר, מיליון", ולחצנו ידיים.‬
‫בסדר.‬ ‫-בסדר.‬
‫התפקיד של פלאטיני‬ ‫היה חשוב מאוד בתוך אירופה,‬
‫כי הבחירות עוד לא הוכרעו לטובת בלאטר.‬
‫בלאטר לא היה המועמד המוביל.‬
‫כשהוא עשה את החשבון,‬ ‫כמה חודשים לפני הקונגרס,‬
‫בלאטר היה עדיין בפיגור גדול.‬
‫באסיה היה פיצול.‬
‫היו לא מעט התאחדויות שהיו בעד יוהנסון.‬
‫חשבנו שהקשרים בין אפריקה‬ ‫לבין אירופה כה חזקים,‬
‫שכל מדינות אפריקה יצביעו בעד לנארט.‬
‫דברים מוזרים קרו.‬
‫בסדר, תחייכו.‬
‫באפריל, בלאטר התקשר ואמר,‬
‫"עמנואל, אני רוצה לדבר איתך‬ ‫על דרכים לקבל קולות באפריקה".‬
‫אמרתי, "תקשיב, אתה מתמודד עם יריב קשוח.‬
‫"יוהנסון, שכבר יש לו יחסים הדוקים עם קא"ף,‬
‫"התאחדות הכדורגל האפריקאית.‬
‫"אבל יש דבר אחד שאפשר לעשות".‬
‫טסתי לדרום אפריקה,‬
‫לפגישה עם התאחדות הכדורגל הדרום אפריקאית.‬
‫נכנסתי ואמרתי לו,‬ ‫"אולי, אני צריך עזרה. תקשיב.‬
‫"זאת הזדמנות זהב עבור דרום אפריקה כאומה,‬
‫"ועבורך כנשיא, לאירוח גביע העולם.‬
‫"אם תבחר נכון, אני יכול להבטיח לך".‬
‫והוא אמר, "אם זה נכון,‬
‫"אני לא אביא רק את הקול של דרום אפריקה,‬
‫"אני אביא לכם את כל 14 החברות בקוסאפ"א".‬
‫אז אמרתי, "בינגו".‬
‫התקשרתי אל ספ ואמרתי לו,‬ ‫"תקשיב, סגרנו פה עסקה".‬
‫מה שמשנה זה הכסף. באופן ישיר או עקיף.‬
‫הבטחה לאירוח גביע העולם‬ ‫היא גם דרך להבטיח כסף.‬
‫בעל ברית חשוב נוסף של ספ בלאטר‬ ‫היה מוחמד בין-חמאם.‬
‫הוא היה איש עסקים מקטאר,‬ ‫וניהל למעשה את מסע הבחירות שלו.‬
‫היה ברור שהוא שאפתן,‬
‫והוא בהחלט כרך את גורלו‬ ‫בזה של בלאטר בבחירות ב-98'.‬
‫הוא איש עשיר.‬
‫רב השפעה ורב עוצמה.‬
‫הוא תמיד מקבל את מה שהוא צריך.‬
‫בין-חמאם היה מתווך נאמן מאוד.‬
‫בלאטר גילה כמה חשוב בין-חמאם יכול להיות.‬
‫הוא קיים את כל ההבטחות שלו.‬
‫עבדתי איתו בעזרת היחסים שלי,‬
‫החברויות שלי, עם האפריקאים ועם האסיאתים,‬
‫כדי לקבל יותר קולות.‬
‫שירתי אותו כמו שאף אחד לא שירת אותו בחיים.‬
‫- פריז, צרפת -‬
‫כמה אנשים דיברו‬ ‫על מעטפות חומות שהחליפו ידיים‬
‫במלון של פיפ"א.‬
‫הרבה מדינות אפריקאיות‬ ‫עברו צד מעט לפני כינוס הקונגרס.‬
‫אפשר רק להניח שזה קשור לכסף.‬
‫יש הרבה דיבורים על סכומי כסף עצומים‬
‫שהגיעו לחדרי מלון בפריז.‬
‫כן, נכון.‬
‫נכון.‬
‫מה אפשר לעשות? זה…‬ ‫-זאת הייתה שמועה או שזה באמת נכון?‬
‫לא, זה נכון. כן. זה נכון.‬
‫- יום הבחירות לנשיאות פיפ"א‬ ‫8 ביוני, 1998 -‬
‫בוקר טוב.‬
‫בוקר טוב. מה שלומך?‬
‫שלום, מר בלאטר.‬
‫גבירותיי ורבותיי, ברוכים הבאים‬ ‫לקונגרס ה-51 של פיפ"א, כאן בפריז.‬
‫בלי עיכובים נוספים,‬ ‫אני משאיר את הבמה למר האבלנז'.‬
‫כעת נתחיל בבחירות.‬
‫יש לנו שני מועמדים.‬
‫המזכיר הכללי של פיפ"א, מר ספ בלאטר,‬
‫ונשיא אופ"א, מר לנארט יוהנסון.‬
‫תודה, אדוני הנשיא.‬
‫משפחת הכדורגל שלנו צריכה מנהיג חדש.‬
‫כשנסעתי ברחבי העולם לקדם את מועמדותי,‬
‫כשנפגשתי עם נציגים מכל היבשות,‬
‫לא רציתי להבטיח משרות, חוזים,‬
‫טורנירים, כסף או כל סוג אחר של עזרה.‬
‫ולא רציתי להבטיח‬ ‫תמיכה כלכלית בהתאחדויות מסוימות,‬
‫שיקבלו את התמיכה בצדק.‬
‫במקום להבטיח הבטחות,‬
‫התייחסתי לתוכנית שלי ולמסרים העיקריים.‬
‫דמוקרטיה, סולידריות ושקיפות.‬
‫קיבלנו 12 דקות להציג את עצמנו.‬
‫יוהנסון דיבר עשר דקות או משהו כזה.‬
‫הוא דיבר…‬
‫הוא היה משוכנע שהוא ייבחר.‬
‫הצבעה עבורי היא הצבעה‬ ‫עבור כדורגל נקי ועבור פיפ"א נקייה.‬
‫הצבעה עבורי…‬
‫הנאום שלי היה קצת יותר קצר. קצר מאוד.‬
‫התחלתי להגיד, "אתם מכירים אותי…"‬
‫אני בעד ההמשכיות של כל תוכניות הפיתוח‬
‫שמר האבלנז' והצוות שלו‬
‫הקימו במשך השנים, ושהיה לי בהן חלק מכריע.‬
‫ואז אמרתי, "אם איבחר,‬
‫"אביא את גביע העולם לאפריקה".‬
‫זה כבר לא משנה, זה נגמר.‬
‫אני מודה לכולכם.‬
‫ואז התחלנו את הליך הבחירה.‬
‫אלג'יריה.‬
‫ארגנטינה.‬
‫איי בהאמה.‬
‫בחריין.‬
‫גבירותיי ורבותיי,‬ ‫אלה תוצאות סיבוב ההצבעה הראשון.‬
‫על המועמדים לקבל שני שלישים מסך הקולות,‬
‫שהם 128 קולות.‬
‫מר ג'וזף בלאטר,‬
‫111 קולות.‬
‫מר לנארט יוהנסון,‬
‫שמונים קולות.‬
‫אי לכך, עלינו לקיים סיבוב הצבעה נוסף.‬
‫חברים יקרים, אני מצטער,‬ ‫אבל התוצאה היא 111-80.‬
‫המשחק נגמר, ואני חושב‬ ‫שכדאי שנלך לאכול צהריים.‬
‫תודה רבה.‬
‫הבנו מיד שהסיפור כבר נגמר.‬
‫אפריקה שינתה כיוון באופן פתאומי,‬
‫וגם כמה מהאירופאים…‬
‫שינו את דעתם ולא תמכו בנשיא שלהם,‬
‫כך שהוא חשב שהם בגדו בו.‬
‫אני חושב שזה לא הגיוני‬
‫להיכנס לקרב שכבר מההתחלה‬ ‫אתה יודע שתפסיד בו.‬
‫נדהמתי מהעובדה שאנשים שדיברתי איתם‬
‫אמרו לי שהם יצביעו בעדי,‬ ‫אבל רבים מהם לא עשו זאת.‬
‫בלאטר היה אמן בארגון דברים כאלה, לדעתי.‬
‫הייתי האדם המאושר ביותר באולם.‬
‫נעמדתי, ואמרתי,‬
‫"ניצחון! אנחנו נשתחרר מהעול".‬
‫יש לו תשוקה שלא יודעת שובע‬ ‫להיות במרכז תשומת הלב.‬
‫וזה היה…‬
‫בסופו של דבר, זה היה עלול‬ ‫לגרום לכישלונו, אבל זה לא קרה.‬
‫אנא מחאו שוב כפיים ללנארט יוהנסון.‬
‫אם יוהנסון היה נבחר לתפקיד נשיא פיפ"א,‬
‫השערוריות שהתפרסמו עכשיו לא היו קורות.‬
‫התפרסמה אחר כך תגובה של אופ"א, שנאמר בה…‬
‫אני זוכר.‬
‫אני לא אשכח את זה לעולם.‬
‫"ניצחת פעם אחת.‬
‫"אבל לעולם לא תהיה יותר‬ ‫נשיא פיפ"א. לעולם."‬
‫הכול התחיל עם בלאטר והאבלנז'.‬
‫הבחירות ב-98' יצקו את היסודות‬
‫לכל הדברים שקרו אחר כך.‬
‫הבלגן בפיפ"א נמשך,‬
‫כאשר מוחמד בין-חמאם מאשים‬ ‫את ספ בלאטר בהתנהלות רודנית.‬
‫איפה האבטחה שלי?‬
‫האמירה ששיחדתי מישהו בכך ששילמתי לו‬
‫לחלוטין לא נכונה.‬
‫מה אתה יודע על בלאטר, אדוני?‬
‫אין תגובה.‬ ‫-למה אין תגובה?‬
‫תפסיקו בבקשה להגיד שפיפ"א מושחתת.‬ ‫פיפ"א לא מושחתת!‬
‫אני חש אכזבה, גועל ומיאוס.‬
‫די, מספיק.‬
‫מה לגבי היחסים האישיים‬ ‫בינך לבין ג'ק וורנר?‬
‫הם נהרסו, כמובן.‬
‫כבר אמרתי בעבר,‬ ‫פיפ"א תרגיש שמתקרב אליה צונמי.‬
‫תאמינו לי, עוד לא ראיתם אותו.‬
‫תרגום כתוביות: ברונק פרלמוטר‬